wickkiey/tamil-wikipedia-markdown huggingface dataset:
# பாபநாசம் அணை


**பாபநாசம் அணை**, தமிழ்நாட்டிலுள்ள திருநெல்வேலியிலிருந்து சுமார் 50 கி.மீ. தொலைவில் உள்ளது. இது திருநெல்வேலி மாவட்டத்தின் ஒரு முக்கிய அணையாகும். இந்த அணையில் 143 அடிவரை நீரைத் தேக்க இயலும். அணையின் கொள்ளளவு 5,500 மில்லியன் கனஅடி. பாபநாசம் மலையில் ஆங்கிலேயர் காலத்தில் 1942 இல் இந்த அணை கட்டப்பட்டது. இவ்வணையிலிருந்து திருநெல்வேலி மற்றும் தூத்துக்குடி மாவட்டங்களில் தாமிரபரணி ஆறு பாய்கிறது. இதன் மூலம் இவ்விரு மாவட்டங்களும் பாசன வசதி பெறுகின்றன. மேலும் திருநெல்வேலி, தூத்துக்குடி, மற்றும் விருதுநகர் ,தென்காசி மாவட்டங்களின் ஆண்டு முழுவதுக்குமான குடிநீர் தேவையை அணை தருகிறது.  

## புனல்மின் உற்பத்தி நிலையம்
பாபநாசம் அணையில் புனல் மின் நிலையம் செயல்பட்டுவருகிறது. இது 28 மெகாவாட் திறன் கொண்டது. இதில் நான்கு ஃபிரான்சிஸ் விசையாழி-மின்னாக்கிகள் உள்ளன. முதல் அலகு 1944 ஆம் ஆண்டு நிறுவப்பட்டது. இது தமிழ்நாடு உற்பத்தி மற்றும் பகிர்மான கழகத்தால் இயக்கப்படுகிறது.
# சேருவிலை தேர்தல் தொகுதி

**சேருவிலை தேர்தல் தொகுதி** (*Seruvila Electorate*) என்பது சூலை 1977 முதல் இலங்கையில் நடைமுறையில் இருந்த ஒரு-அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், திருகோணமலை மாவட்டத்தில் சேருவிலை பிரதேசத்தை உள்ளடக்கியதாகும்.  

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் சேருவிலை தேர்தல் தொகுதி திருகோணமலை தேர்தல் மாவட்டத்தில் உள்ளடக்கப்பட்டது.  

## 1977 நாடாளுமன்றத் தேர்தல்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:  

| align=எச். டி. எல். லீலாரத்ன | align=யானை | 14,926 | 57.55% |
| --- | --- | --- | --- |
| align=பிரேமதாச உடகமை | align=கை | 10,567 | 40.74% |
| align=பாண்டிசு எட்டிகேவால் | align=சாவி | 392 | 1.51% |
| align=விக்டர் பெரேரா | align=சில்லு | 52 | 0.20% |
| **தகுதியான வாக்குகள்** | **25,937** | **100.00%** |  |
| நிராகரிக்கப்பட்ட வாக்குகள் | 112 |  |  |
| மொத்த வாக்குக | 26,049 |  |  |
| பதிவு செய்யப்பட்ட வாக்காளர்கள் | 31,250 |  |  |
| வாக்குவீதம் | 83.36% | } |  |

## மேற்கோள்களும் குறிப்புகளும்
# கோண ஆர்முடுகல்

**கோண ஆர்முடுகல்** என்பது நேரத்துடன் கோண வேகம் மாற்றமடையும் விகிதம் ஆகும். SI அலகுகளில் நொடி வர்க்கத்திற்கான ரோடியன்கள் (rad/s<sup>2</sup>) எனப்படுகிறது. பொதுவாக கிரேக்க எழுத்து அல்பாவினால் (**α**) குறிக்கப்படுகிறது.  

## கணித வரையறை

கோண ஆர்முடுகலானது பின்வரும் ஏதாவதொன்றினால் வரையறுக்கப்படுகிறது:  

:<math>{\alpha} = \frac{d{\omega}}{dt} = \frac{d^2{\theta}}{dt^2}</math> , அல்லது  

:<math>{\alpha} = \frac{a_T}{r}</math> ,  

இங்கு <math>{\omega}</math> என்பது கோண வேகம், <math>a_T</math> என்பது நேர்கோட்டு தொடலி ஆர்முடுகல், <math>r</math>, (பொதுவாக பொருள் நகர்கின்ற வட்டப்பாதையின் ஆரை), ஆள்கூற்று அமைப்பின் மையத்திலிருந்தான தூரம், அது விரும்பும் புள்ளியின் <math>\theta</math>, <math>\omega</math> ஆகியவற்றை வரையறுக்கிறது.  

## இயக்க சமன்பாடு
இரு பரிமாண சுழற்சி இயக்கத்திற்கு நியூட்டனின் இயக்க விதிகளைக் கொண்டு முறுக்கத்திற்கும் கோண ஆர்முடுகலிற்கும் இடையிலான தொடர்பை பின்வருமாறு விபரிக்கலாம்:  

:<math>{\tau} = I\ {\alpha}</math> ,  
இங்கு <math>{\tau}</math> என்பது உடலில் பிரயோகிக்கப்படும் மொத்த முறுக்கம், <math>I</math> என்பது உடலின் சடத்துவத்திருப்பம்.  

### மாறா ஆர்முகல்
ஓர் பொருளின் முறுக்கம் <math>{\tau}</math> இன் அனைத்து நிலையான மதிப்பிற்கும், கோண ஆர்முடுகலும் நிலையானதாக இருக்கும். இச்சந்தர்ப்பத்தில் மேல் தரப்பட்ட சமன்பாடு கோண ஆர்முடுகலிற்கு நிலையான மதிப்பை வழங்கும்:  

:<math>{\alpha} = \frac{\tau}{I}.</math>  

### மாறும் ஆர்முடுகல்
மாறும் முறுக்கத்தையுடைய யாதேனும் பொருளின் ஆர்முடுகலும் நேரத்துடன் மாறுபடும். மேல் தரப்பட்ட சமன்பாடானது நிலையான மதிப்பை எடுக்காது வகையீட்டுசமன்பாடாக ஆகும். இந்த வகையீட்டுச் சமன்பாடு அமைப்பின் இயக்க சமன்பாடாக இருப்பதால் அதனைக்கொண்டு அமைப்பின் இயக்கத்தை முழுமையாக விபரிக்கலாம். இதுவும் கோண ஆர்முடுகலைக் கணிப்பதற்கான சிறந்த வழிகளில் ஒன்று.  

## மேலும் பார்க்க

- கோண உந்தம்
- கோணக் கதி
- கோண வேகம்
- சுழற்சி
# கனகசபை குணரத்தினம்



**கே. குணரத்தினம்** (*K. Gunaratnam*, **KG**) ) என அழைக்கப்பட்ட **கனகசபை குணரத்தினம்** (சூலை 30, 1917 - ஆகத்து 9, 1989) இலங்கைத் திரைப்படத் தயாரிப்பாளரும், விநியோகத்தவரும், தொழிலதிபரும் ஆவார். பல சிங்களத் திரைப்படங்களைத் தயாரித்துள்ளார்.  

## வாழ்க்கைச் சுருக்கம்
யாழ்ப்பாணம், அரியாலையைப் பிறப்பிடமாகக் கொண்டவர் குணரத்தினம். இவரது மூதாதையர் நல்லூரைச் சேர்ந்தவர்கள்.  

## திரைப்படத் துறையில்
பல இந்தியத் திரைப்படங்களை சிங்களத்துக்கு மொழிமாற்றம் செய்து வெளியிட்டு வந்த குணரத்தினம், இந்தியாவில் சிங்களத் திரைப்படங்கள் தயாரிப்பது நிறுத்தப்பட்டவுடன், 1953 ஆம் ஆண்டில் இலங்கையில் சொந்தமாக ஒரு திரைப்படக் கலையகம் ஒன்றைத் தொடங்கி சிங்களப் படங்களைத் தயாரிக்க ஆரம்பித்தார். சுஜாதா என்ற இவரது முதலாவது சிங்களத் திரைப்படம் பெரு வெற்றி பெற்றது. ஆரம்பித்த சில ஆண்டுகளுக்குள் 25 இற்கும் அதிகமான திரைப்படங்களைத் தயாரித்தார். சினிமாஸ் தியேட்டர்ஸ் என்ற நிறுவனத்தை ஆரம்பித்து நாடு முழுவதும் பல திரையரங்குகளை நிறுவினார். இதனால் இவர் பிரபலமாக "சினிமாஸ் குணரத்தினம்" என அழைக்கப்பட்டார். 1983ம் ஆண்டில் நாட்டில் தமிழர்களுக்கெதிராக இடம்பெற்ற கறுப்பு யூலை வன்முறையின் போது, கொழும்பின் புறநகரான எந்தளையில் அமைந்திருந்த குணரத்தினத்தின் விஜயா ஸ்டூடியோவும் எரிக்கப்பட்டது. இங்கு ஏராளமான சிங்கள, தமிழ்ப் படங்களின் மூலப் பிரதிகள் வைக்கப்பட்டிருந்தன. அனைத்தும் எரிந்து சாம்பலாகியது.  

## வேறு தொழிற் துறைகள்
திரைப்படத் தொழிலிடன், வேறு பல தொழிற்துறைகளிலும் குணரத்தினம் ஈடுபட்டார். குமிழ்முனை எழுதுகோல்களைத் தயாரித்தார். கேஜி ஃபௌண்டன் பென் அக்காலத்தில் பாடசாலை மாணவர்களிடையே பிரபலமானது. நெகிழிப் பொருட்கள், அஸ்பெஸ்டஸ் சிமெந்துப் பொருட்கள் தயாரிப்பு போன்ற பல தொழில்களை ஆரம்பித்து வெற்றி பெற்றார்.  

இவர் தலைவராக இருந்த நிறுவனங்கள்:  
- சினிமாஸ் லிமிட்டெட்
- கேஜி கூட்டு நிறுவனங்கள்
- ஃபூஜி கிராபிக்சு சிலோன் லிமிட்டெட்
- ஃபோட்டோ கினா லிமிட்டெட்

## மறைவு
கேஜி என அழைக்கப்பட்ட கே. குணரத்தினம் 1989 ஆம் ஆண்டில் நாட்டில் இடம்பெற்ற சிங்கள இளைஞர்களுக்கு எதிரான அரசு வன்முறைகளின் போது இவர் ஜனதா விமுக்தி பெரமுன தீவிரவாதிகளால் 1989 ஆகத்து 9 இல் கொழும்பில் சுட்டுக் கொல்லப்பட்டார்.  

## தயாரித்த சில சிங்களத் திரைப்படங்கள்
- சுஜாதா (සුජාතා, 1953)
- வரத கெகத (වරද කාගෙද?, 1954)
- ரதல பிலிருவ (රදළ පිළිරුව, 1954)
- தொஸ்தர (දොස්තර, 1956)
- துப்பதாகே துக்க (දුප්පතාගේ දුක, 1956)
- சுரயா (ශුරයා, 1957)
- சந்தேசய (සංදේශය, 1960)
- வீர விஜயா (වීර වීජය, 1960)
- அதட்ட வெதிய ஹெட்ட ஒந்தாய் (අදට වැඩිය හෙට හොඳයි, 1963)
- உடரட்ட மெனிக்கே (උඩරට මැණිකේ, 1963)
- தீவரயோ (ධීවරයෝ, 1964)
- சந்தியா (චණ්ඩියා, 1965)
- அல்லப்பு கெதர (අල්ලපු ගෙදර, 1965)
- ஒப துட்டு தா( ඔබ දුටු දා, 1966)
- சூர சௌரயா (සූර චෞරයා, 1967)
# பாரக்கந்து

**பாரக்குந்து** என்பது கன்னியாகுமரி மாவட்டம் மருதங்கோடு எனுமிடத்திலிருந்து மூன்று கிலோ மீட்டர் தொலைவிலுள்ள ஊராகும். திராவிட சிற்பக்கலை பாணியில் ,தென்னிந்திய இந்து கோவில்களை ஒத்திருக்கும் வகையில், ஓர் அழகான கத்தோலிக்க கிருத்துவ ஆலயம் கட்டப்பட்டுள்ளது.வழிபாட்டுக்குரிய இடத்திற்கு மேல் ஒரு ஸ்தூபி-தூண்- காணப்படுகிறது. உட்புறம் இந்து கோவில்களில் செதுக்கிப்பட்டு வைக்கப்பட்டுள்ள கல்தூண்களைப் போன்று ,கருங்கற்களாலான தூண்கள் உள்ளன.ஆலயத்தில் சலவைக் கற்களாலான சன்னல்களை கொண்டுள்ளன. சன்னலிலுள்ள பின்னற் பூ வேலைப்பாடுகளை கொண்ட சலவைக்கற்கள் அனைவராலும் வியப்புடன் பார்க்கப் படுகின்றன.  

நெசவுத் தொழில் பயிற்சிப் பள்ளி ஒன்று உள்ளது.பனைத்தொழில் ,அதனைச் சார்ந்த தொழில்களும் மக்களின் முக்கியத் தொழிலாகும்.கருப்புக்கட்டி உற்பத்தியும் சிறப்பாக நடைபெறுகிறது.  

தமிழ்நாடு மாவட்ட விவரச்சுவடி. -அரசு வெளியீடு. பக்கம் 1370
# தலைக்குளம்



**தலைக்குளம்** (Thalakkulam) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டம், கல்குளம் வட்டத்தில் அமைந்துள்ள ஓர் ஊர் ஆகும்.  
ஆங்கிலேயருக்கு எதிராகக் குரல் கொடுத்த மாபெரும் புரட்சித் தலைவர் வேலுத்தம்பி தளவாய் பிறந்த இடமாகையால் இவ்விடம் சரித்திர முக்கித்துவம் வாய்ந்த்து. ஆங்கிலேயரால் அவரது பழைமையான வீடு அழிக்கப்பட்டது. பின்னர் அவரது உடன்பிறந்தார் மகள்களால் மறுபடியும் கட்டப்பட்டது. அவரது வீட்டில் அவர் பயன்படுத்திய பொருட்கள் காட்சிப் படுத்தப்பட்டுள்ளன.இக்கிராமம் மட்பாண்டப் பொருட்களுக்குப் பெயர்பெற்றது.
# விக்கிப்பீடியா:முதற்பக்கக் கட்டுரைகள்/ஜூன் 30, 2013


**வில்லியம் தாம்சன்** (1824-1907) அயர்லாந்தைச் சேர்ந்த கணிதமுறை இயற்பியல் அறிஞரும் பொறியியல் அறிஞரும் ஆவார். 19ம் நூற்றாண்டின் தலைசிறந்த அறிவியல் அறிஞர்களில் ஒருவராகக் கருதப்படுகின்றார். மின்காந்தவியல், வெப்பவியல் துறைகளில் பலதுறைகளில் சிறந்த பல ஆய்வுகள் செய்தவர். வெப்ப இயக்கவியலின் அடிப்படையில் தனிமுழு வெப்ப அளவீட்டு முறையை நிறுவ பரிந்துரைத்து ஆய்வுகள் நடத்தினார். இவர் பணியாற்றிய ஸ்காட்லாந்தில் உள்ள கிளாஸ்க்கோ பல்கலைக்கழகத்தை ஒட்டி ஓடும் *கெல்வின்* என்னும் பெயருடைய ஆற்றின் அடிப்படையில் இவருக்கு *கெல்வின் பிரபு* எனப் பட்டம் சூட்டப்பட்டது. தனிமுழு வெப்பநிலை அளவீட்டு முறை இவர் நினைவாக கெல்வின் வெப்ப அலகாகப் பயன்படுகின்றது. தொடக்கத்தில் மின்காந்தவியலில் ஆய்வுகள் செய்து இங்கிலாந்திற்கும், அமெரிக்காவிற்கும் இடையே தந்திக் கம்பிகள் அமைத்து வெற்றியடையச் செய்ய இவர் முயன்று தோல்விகண்டார். எனினும் இவரது விடா முயற்சியைப் பாராட்டி இவருக்கு 'சர்' பட்டம் வழங்கப்பட்டது. **மேலும்...**  
---

**திணிவு மையம்** அல்லது **வடிவுசார் மையம்** அல்லது **ஈர்ப்பு மையம்** என்பது, அவ்வடிவத்தை சம விலக்களவு கொண்ட இரு பகுதிகளாகப் பிரிக்கும் கோடுகள் அனைத்தும் வெட்டிக்கொள்ளும் புள்ளியாகும். வடிவவியலில் திணிவு மையம் என்பது ஒரு தளவுருவத்தின் இருபரிமாண வடிவம் ஆகும். சாதாரணமாக, திணிவு மையத்தை *X* -லுள்ள அனைத்துப் புள்ளிகளின் சராசரியாகக் கருதலாம். திணிவு மையத்தின் இந்த இருபரிமாண வரையறையை *n* -பரிமாணத்திற்கும் நீட்டிக்கலாம். *n* -பரிமாணத்திலுள்ள ஒரு பொருள் *X* -ன் திணிவுமையம் என்பது, அதனை சம விலக்களவு கொண்ட இரு பாகங்களாகப் பிரிக்கும் மீத்தளங்கள் வெட்டிக்கொள்ளும் புள்ளியாகும். இயற்பியலில், திணிவு மையம் என்பது ஒரு பொருளினுடைய வடிவத்தின் வடிவுசார் மையத்தைக் குறிக்கிறது. ஆனால் ஈர்ப்பு மையம் என்பது, அது பயன்படுத்தப்படும் இடத்தைப் பொறுத்து, வடிவுசார் மையத்தை மட்டுமல்லாது நிறை மையம் அல்லது புவியீர்ப்பு மையத்தையும் குறிக்கலாம். சாதாரணமாக, ஒரு பொருளின் நிறை மையம் (மற்றும் சீரான ஈர்ப்பு மண்டலத்தின் புவியீர்ப்பு மையம்) என்பது, அப்பொருளிலுள்ள அனைத்துப் புள்ளிகளின், அண்மை அடர்த்தி அல்லது தன்எடைகளால் எடையிடப்பட்ட சராசரியாகும். ஒரு பொருளின் அடர்த்தி சீரானதாக இருக்குமானால் அப்பொருளின் நிறை மையமும் அப்பொருளின் வடிவத்தின் திணிவு மையமும் ஒன்றாக இருக்கும். **மேலும்...**
# உண்மைப் படிமம்


ஒன்றில் இருந்து தோன்றும் உண்மை விம்பம்.  
கீழே: குழிவாடி ஒன்றில் இருந்து தோன்றும் உண்மை விம்பம். இரு வரைபடங்களிலும், *f* - குவியப் புள்ளி, *O*&nbsp; பொருள், *I*&nbsp; விம்பம். நீலக் கோடுகள் ஒளிக்கதிர்கஐக் குறிக்கும்.]]  

ஒளியியலில், **உண்மைப் படிமம்** அல்லது **உண்மை விம்பம்** (*Real image*) என்பது தோற்ற அளவிலில்லாமல் உண்மையிலேயே இருப்பது. ஒளியியலில், படிமங்களை உண்மைப் படிமம், போலிப் படிமம் என இருவகையாகப் பார்க்கின்றோம். உண்மைப் படிமங்களைத் திரையில் பெறமுடியும். போலிப் படிமங்களை அவ்வாறு திரையில் பெறமுடியாது.
# வெள்ளையானை சாபம் தீர்த்த படலம்


**வெள்ளையானை சாபம் தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற இரண்டாவது படலமாகும். இப்படலம் இந்திரன் பழி தீர்த்த படலத்திலின் தொடர்ச்சியாக வருகிறது.  

## படலச் சுருக்கம்

இந்திரன் சிவலிங்கத்தினைப் பூசை செய்து விஸ்வரூபனை கொன்ற பழியிலிருந்து தப்பித்தபின், இந்திரலோகத்திற்கு தேவர்களுடன் சென்றார். அவ்வாறு இந்திரன் செல்லும் வழியில் இருந்த துர்வாசக முனிவர், சிவபெருமானை பூஜை செய்து கொண்டுவந்திருந்த தாமரை மலரை இந்திரனிடம் தந்தார். அதனை வாங்கிய இந்திரன் சிவபெருமானின் பூசை மலரினை ஐராவதம் மதகத்தில் வைத்தார். அதனை எனனவென்று அறியாத ஐராவதம் காலில் இட்டு அழித்தது.  

இதனால் கோபம் கொண்ட துர்வாசக முனிவர் ஐராவதத்தினை பூமியில் பிறக்கும் படி சாபமிட்டார். அதனால் பூமியில் அவதரித்த ஐராவதம், மற்ற யானைகளின் நிறத்தினை அடைந்து இந்திரன் உருவாக்கிய மதுரை கோயிலில் சிவலிங்கத்தினை வழிபட்டு வந்தது.
# நமசிவாய மாலை

**நமசிவாய மாலை** என்னும் நூல் பாட்டியல் கூறும் சிற்றிலக்கிய வகையில் வருக்கமாலை வகையினைச் சேர்ந்தது. 16 ஆம் நூற்றாண்டில் தோன்றிய நூல். நூல் அச்சாகவில்லை. ஏட்டுப்படிவத்தில் உள்ளது. இதில் காப்புச் செய்யுளும் 100 கண்ணிகளும் உள்ளன. [கௌ], [சௌ], [தௌ] எழுத்துக்களுக்கும், [ய], [வ] வரிசையில் உள்ள எழுத்துக்களுக்கும் பாடல்கள் இல்லை.  

ஒவ்வொரு பாடலும் 'நமசிவாய' என்னும் சொல்லுடன் முடிகிறது. "நமசிவாய என்பது இங்கு மந்திரமாக அல்லாமல் பெயராகவே வைக்கப்பட்டு விளியாக உள்ளது".  
##### பாடல் - எடுத்துக்காட்டு
<poem>சத்தியும் சிவமும் ஆகித் தாணுமாய்ச் சகத்துக்கு எல்லாம்  
முத்தியை அளிப்பாய் ஆகி முதல்வனே நமசிவாய</poem>  

<poem>பிறை பணி நடையினாலை பிஞ்ஞகா அடியார்க்கு எல்லாம்  
குறைவு அற வாழ்வு அளிக்கும் கொற்றவா நமணிவாய</poem>  

##### அடிக்குறிப்பு
# நவரத்தின மாலை

**நவரத்தின மாலை** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் அவரது ஆசிரியர் ஞானப்பிரகாசரைப் போற்றிப் பாடப்பட்டது. [[கட்டளைக் கலித்துறையாலான ஒன்பது பாடல்கள் இதில் உள்ளன. இவரது ஞானப்பிரகாச மாலை நூலில் உள்ள அத்துணைச் சிறப்பு இதில் இல்லை.  

இந்த நூலில் முன்னோர் தொடர்  
- என்னது யான் என்பதுவும் நான் பிறர் செய்தார் எனலும்
##### பாடல்- எடுத்துக்காட்டு
<poem>குருவாரம் தோறுமே வந்து உனைப் போற்றவும், கூறிய சொல்  
கருவே நின் காயத்தை நீக்கினையால் அடியேன் தனக்கு  
ஒரு வாசகம் இன்றி என்னைப் பிரிவது உனக்கு அழகோ  
திருவாசகம் உரை ஞானப்ரகாச சிகாமணியே </poem>  
## அடிக்குறிப்பு
# காபாலிகர்



சைவசமயத்தின் ஒரு பிரிவான காபாலிக சைவநெறியை பின்பற்றுகின்றவர்கள் **காபாலிகர்** ஆவார்கள். **கபாலிகர்** என்றும் அழைப்பதுண்டு. இவர்கள் சைவச்சின்னங்களை அணிவதோடு, மண்டையோடு மற்றும் சூலம் ஆகியவர்களை தாங்கியவர்களாக இருப்பர்.  

இந்தியாவின் வடப்பகுதியில் வளர்ந்த நெறியாக கருதப்படும் காபாலிகம் தென்னகமான தமிழகத்திலும் வளர்ந்திருந்தது. சோழர்கள் காலத்தில் மற்ற சைவப்பிரிவுகளோடு காபாலிகளர்களும் தமிழகத்தில் இருந்துள்ளமைக்கான சான்றுகள் பாடல்களில் காணப்படுகின்றன.  

### புதினங்களில்
வரலாற்று புதினமாக எழுத்தாளர் கல்கி எழுதிய சிவகாமியின் சபதம், பொன்னியின் செல்வன் போன்ற நாவல்களில் காபாலிகள் தமிழ்நாட்டில் வசிப்பதாக கற்பனையாக எழுதப்பட்டுள்ளன. உண்மை என்றால் ஆதாரம் இணைக்க  

## ஆதாரங்கள்
# திருவிசநல்லூர் யோகநந்தீசுவரர் கோயில்



**யோகநந்தீசுவரர் கோயில்** திருஞான சம்பந்தரால் தேவாரம் பாடல் பெற்ற சிவத்தலமாகும். இத்தலத்தின் மூலவர் யோகநந்தீஸ்வரர், தாயார் சவுந்தரநாயகி. இத்தலத்தின் தலவிருட்சமாக வில்வம் மரமும், தீர்த்தமாக எட்டு தீர்த்தங்களும் அமைந்துள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 43வது சிவத்தலமாகும். இத்தலம் தஞ்சாவூர் மாவட்டத்தில் அமைந்துள்ளது.. மகான் ஸ்ரீதர வெங்கடேச அய்யாவாள், உய்யவந்த தேவநாயனார் ஆகியோர் அவதரித்த தலம்.  

## தலத்தைப் பாடியோர்
திருஞானசம்பந்தர் இத்தலத்தைப் பற்றிப் பின்வருமாறு பாடியுள்ளார்.  

அரவும்மலை புனலும்மிள  

மதியும்நகு தலையும்  

விரவுஞ்சடை யடிகட்கிடம்  

விரிநீர்விய லூரே.  

## அமைவிடம்
கும்பகோணத்திற்குக் கிழக்கே நான்கு மைல் தூரத்தில் இவ்வூர் உள்ளது. திருவிடைமருதூர்-வேப்பத்தூர் சாலையில் சென்றால் கோயிலை அடையலாம். திருவியலூர், திருவிசலூர், திருவிசநல்லூர் என்ற பல பெயர்களில் இவ்வூர் அழைக்கப்பெறுகிறது. திருவிசலூர் என்ற பெயரில் தஞ்சாவூர் மாவட்டத்தில் பல ஊர்கள் காணப்படுவதால் இவ்வூரை **பண்டாரவாடை திருவிசநல்லூர்** என்றும் அழைக்கின்றனர்.  

## தல சிறப்பு
இத்தலம் நந்தியுடன் தொடர்புடைய ரிசப ராசி தலமாக விளங்குகிறது. பொதுவாக எல்லா சிவத்தலங்களிலும் உள்ளே நுழைந்தவுடன் கொடி மரம் முதலில் இருக்கும். பின்னர் பலிபீடம், நந்தி என்று இருக்கும். ஆனால் இத்தலத்தில் நந்தி முதலில் இருக்கும். ஒரு கால் எடுத்து எழுந்த பாவனையிலும், திரும்பி வாசலைப் பார்த்த நிலையிலும் இருக்கும். இறைவன் ஏழு முனிவர்களுக்கு அடைக்கலம் கொடுத்ததால் அவருடைய லிங்கத் திருமேனியில் எழு சடைகள் இருக்கின்றன. இவரை வழிபட குரு தோஷம் நீங்கும். குருவின் அருள் கிடைக்கும்.
# திருநீலக்குடி நீலகண்டேஸ்வரர் கோயில்



**நீலகண்டேஸ்வரர் கோயில்** என்பது தமிழ்நாடு மாநிலத்தின் திருநாவுக்கரசரால் தேவாரம் பாடல் பெற்ற சோழ நாடு காவிரி தென்கரையில் அமைந்துள்ள சிவத்தலமாகும். இத்தலத்தின் மூலவர் நீலகண்டேசுவரர், தாயார் ஒப்பிலாமுலையாள் ஆவர். இத்தலத்தின் தலவிருட்சமாக ஐந்து இலை வில்வ மரமும், பலாமரமும் உள்ளன. தீர்த்தமாக தேவிதீர்த்தம் அமைந்துள்ளது.  

## அமைவிடம்
இத்தலம் தமிழ்நாடு தஞ்சாவூர் மாவட்டத்திலுள்ள திருநீலக்குடி எனும் ஊரில் அமைந்துள்ளது. கும்பகோணம் - காரைக்கால் சாலையில் கும்பகோணத்தை அடுத்து உள்ளது. இத்தலம் பழங்காலத்தில் தென்னலக்குடி என்று அழைக்கப்பட்டுள்ளது. மேலும் இத்தலம் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 32ஆவது சிவத்தலமாகும்.  

## அமைப்பு
ராஜகோபுரத்தைக் கடந்து உள்ளே செல்லும்போது கொடி மரம், பலிபீடம், நந்தி மண்டபம் உள்ளது. மூலவர் சன்னதியின் இடப்புறத்தில் இரு அம்மன் சன்னதிகள் உள்ளன. முதல் சன்னதியில் தவக்கோலம்மையும், இரண்டாவது சன்னதியில் அழகாம்பிகையும் உள்ளனர். இருவர் சன்னதியின் முன்பாகவும் பலிபீடமும், நந்தியும் உள்ளன. திருச்சுற்றில் சண்டிகேஸ்வரி சன்னதி உள்ளது. கோயிலின் எதிரே கோயில் குளம் உள்ளது. முன் மண்டபத்தில் மார்க்கண்டேயர், நால்வர், சூரியன், பைரவர் உள்ளனர். மண்டபத்தின் வலப்புறம் பிரம்மலிங்கத்தைக் கொண்ட முக்தி மண்டபமும், இடப்புறம் நடராஜர் சன்னதியும் நவக்கிரக சன்னதியும் உள்ளன. மூலவர் கருவறைக்கு முன்பாக நந்தி, பலிபீடம் காணப்படுகிறது. வெளியே வலப்புறம் நர்த்தன விநாயகரும் இடப்புறம் முருகனும் உள்ளனர். கருவறை கோஷ்டத்தில் தட்சிணாமூர்த்தி மட்டும் உள்ளார். உள் திருச்சுற்றில் வலப்புறம் வாகனங்கள் உள்ளன. அடுத்து கன்னிமூலை கணபதி மற்றும் மார்க்கண்டேயர் சன்னதி, பாலசுப்ரமணியர் சன்னதி, வள்ளி தெய்வானையுடன் கூடிய சுப்பிரமணியர் சன்னதி, காசி விசுவநாதர் விசாலாட்சி சன்னதி, சரஸ்வதி சன்னதி, மகாலட்சுமி சன்னதி ஆகிய சன்னதிகள் உள்ளன. வெளிச்சுற்றில் துர்க்கையம்மன் சன்னதி உள்ளது. சூரியனை மையமாக வைத்து அனைத்து கோள்களின் இயக்கம் நடைபெறுவதால் வான சாத்திர அடிப்படையில் இக்கோயிலின் நவக்கிரக அமைப்பு உள்ளது.  

## பாடியோர்
திருநாவுக்கரசர் இத்தலப் பெருமானைப் பின்வருமாறு போற்றிப் பாடுகிறார்.  

"வைத்த மாடும் மனைவியும் மக்கள்நீர்  

செத்த போது செறியார் பிரிவதே  

நித்த நீலக் குடியர னைந்நினை  

சித்த மாகிற் சிவகதி சேர்திரே."  

## திருநீலக்குடி சப்தஸ்தானம்
திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.
# தீக்கதிர்


**தீக்கதிர்** என்பது உழைக்கும் மக்கள் நல அறக்கட்டளையினால் வெளியிடப்படும் தமிழ் நாளிதழ். இது மதுரை, சென்னை, கோயம்புத்தூர், திருச்சி ஆகிய நகரங்களில் இருந்து வெளியிடப்படுகிறது.  

தற்பொழுது தீக்கதிர் திருநெல்வேலி பதிப்பாகவும் வெளிவந்து கொண்டிருக்கிறது.  

## வரலாறு
1962-63 ஆம் ஆண்டுகளில் இந்திய கம்யூனிஸ்ட் கட்சியில் தத்துவார்த்தப் போராட்டம் கூர்மையடைந்திருந்த நிலையில், 1962ஆம் ஆண்டில் இடம்பெற்ற இந்திய - சீன எல்லை மோதலைத் தொடர்ந்து கட்சியின் ஆயிரத்துக்கும் மேற்பட்ட தலைவர்களும் ஊழியர்களும் சிறையில் அடைக்கப்பட்டிருந்த நேரத்தில் தீக்கதிர் ஏடு தோன்றியது.தீக்கதிர் ஏட்டைத் தொடங்குவதில் முக்கியப் பங்காற்றியவர் எல்.அப்பு என்ற அற்புதசாமி ஆவார். 101 உறுப்பினர்கள் கொண்ட ஒன்றுபட்ட இந்திய கம்யூனிஸ்ட் கட்சியின் தமிழ் மாநிலப் பேரவை உறுப்பினர்களுள் ஒருவரான அவர், கோவை மாவட்டத்தில் பிரபல தொழிற்சங்கத் தலைவர்களுள் ஒருவருமாவார்.அப்பு கோவை மாவட்டத் தொழிலாளிகளிடம் வசூல் செய்த பணத்தைக் கொண்டு தீக்கதிர் வார ஏட்டின் முதல் இதழ் 1963 ஆம் ஆண்டு சூன் மாதம் 29 ஆம் தேதி அவரை ஆசிரியராகக் கொண்டு வெளியானது, கோவைத் தொழிலாளி வர்க்கம் கொடுத்த செந்தீக்கதிரை உயர்த்திப் பிடித்திடுவோம் என்ற வாசகங்களை தீக்கதிர் இதழில் வெளிவந்தது.தீக்கதிர் உருவாக்கத்திற்கு பெரிதும் பாடுபட்டவர்களில் மற்றொருவர் எம்.என்.ராமுண்ணி. இவர் மின்சார தொழிலாளர் சங்கத்தின் ஊழியர்களில் ஒருவராக இருந்தார். கட்சி உறுப்பினரும் ஆவார்.தீக்கதிரின் முதல் அலுவலகம் சென்னை கோடம்பாக்கம் பகுதியில் உள்ள ஆண்டவர் நகர் என்ற இடத்தில் கட்டிடம் ஒன்றின் முதல் மாடியில் உள்ள ஒரு அறையில் அமைக்கப்பட்டது. தீக்கதிரை அச்சிட்டுத்தர பல அச்சகத்தார் தயங்கினர். இறுதியில் தியாகராயநகர் ரங்க நாதன் தெருவில் டிரெடில் மிஷின் ஒன்றை வைத்து மொழியரசி அச்சகம் என்ற பெயரில் சிறிய அச்சகம் ஒன்றை நடத்தி வந்த புலவர் வே. புகழேந்தி அதை அச்சிட்டார்.  

### திருச்சி பதிப்பு
பொன்மலை சங்கத் திடலில் நடைபெற்ற துப்பாக்கிச் சூட்டில் வீரமரணம் அடைந்த 5 தியாகிகளின் நினைவு நாளான செப்-5 , 2010 இல் தீக்கதிர் திருச்சி பதிப்பு துவங்கப்பட்டது .  

## பொன்விழா
1963 ஆம் ஆண்டு ஜூன் 29 ஆம் தேதி தொடங்கப்பட்ட இந்த நாளிதழின் 50ஆம் ஆண்டு பொன்விழாவின் தொடக்க நாள் நிகழ்வுகள் சென்னையில் உள்ள அப் பத்திரிகை அலுவலகத்தில் நடைபெற்றது. பொன்விழா ஆண்டின் இறுதி நிகழ்ச்சி மதுரையில் 2013 சூன் 29 அன்று நடைபெற்றது.
# புறக்குவியக் கதிர்வீச்சு

**புறக்குவியக் கதிர்வீச்சு** (*extra-focal radiation*) என்பது, எக்சு கதிர்க் குழாயில் உண்மையான குவியத்தின் புறப் பகுதியிலிருந்து தோன்றும் தேவையற்ற எக்சு கதிர்களின் தோற்றமாகும். இதற்கு முக்கிய காரணம், இலக்கினை வேகமாக மோதும் இலத்திரன்கள் அதிக வெப்பத்தினை இலக்கில் தோற்றுவிக்கின்றன. இதன் காரணமாக இலக்கில் வெப்ப இலத்திரன்கள் தோன்றுகின்றன. நேர்மின்முனையின் இலக்கைத் தவிர்த்த பிற இடங்களில் இந்த இலத்திரன்கள் மோதுவதால் அவ்விடங்களிலும் எக்சு கதிர்கள் தோற்றுவிக்கப்படுகின்றன. இவ்வாறு தோற்றுவிக்கப்படும் கதிர்கள் **புறக்குவிய கதிர்கள்** எனப்படுகின்றன. இந்நிகழ்வு புறக்குவிய கதிர்வீச்சு எனப்படும்.  

- Fundamental Physics of Radiology—Massey and Meridith
# பால்மா தே மல்லோர்க்கா


பால்மா, எசுபானியா நாட்டின் பலேரிக் தீவுகளின் தலைநகர் ஆகும். இது அந்த தீவுக்கூட்டத்தில் உள்ள மிசொர்கா எனும் தீவில் உள்ளது. இதன் முழு எசுப்பானிய மொழி பெயர் பால்மா தே மல்லோர்க்கா என்பதாகும்.  

## மக்கள் தொகை
இங்கு 4,00,000 அதிகமான மக்கள் வாழ்கிறார்கள்.
# உத்தர காமிக ஆகமம்


**உத்தர காமிக ஆகமம்** என்பது சிவபெருமான் அருளிய இருபத்தெட்டு சிவாகமங்களில் முதல் ஆகமமாகும். இந்த ஆகமம் மூலாகமம் என்று அழைக்கப்பெறுகிறது. இது பூர்வபாகம், உத்தரபாகம் என்ற இருபிரிவுகளாக பிரிக்கப்பட்டுள்ளது. இந்த உத்தர காமிக ஆகமத்தில் தொன்னுற்று எட்டு (98) படலங்களும், ஏழாயிரத்து நூற்று இருபத்து எட்டு (7128) ஸ்லோகங்களும் உள்ளன.  

## கருவி நூல்
உத்தர காமிக ஆகமம் - வி. விச்வநாத சிவாச்சாரியார்
# திருவிளையாடல் (பக்கவழி நெறிப்படுத்தல்)

;சைவ சமயத்தில்  
- திருவிளையாடல் புராணம் - பரஞ்சோதி முனிவர் இயற்றியது
- நம்பி திருவிளையாடல் - பெரும்பற்றப்புலியூர் நம்பி இயற்றியது

;திரைப்படங்கள்  
- திருவிளையாடல் (திரைப்படம்) - 1965 ஆம் ஆண்டு தமிழ்த்திரைப்படம்
- மீனாட்சி திருவிளையாடல் - 1989 ஆம் ஆண்டு தமிழ்த்திரைப்படம்
- திருவிளையாடல் ஆரம்பம் - 2006 ஆம் ஆண்டு தமிழ்த்திரைப்படம்
# திருநகரங்கண்ட படலம்

**திருநகரங்கண்ட படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற மூன்றாவது படலமாகும்.  

## படலச் சுருக்கம்

இப்படலத்தில் தனஞ்செயன் எனும் வணிகன் கடம்பவனத்தில் இருந்த சொக்கநாதருக்கு தேவர்கள் செய்யும் பூசைகளைக் காணுதலும், அதனை குலசேகரப் பாண்டியனிடம் எடுத்துரைப்பதும் சொல்லப்படுகிறது. குலசேகரப் பாண்டியன் கனவில் வந்த சிவபெருமான் சொக்கநாத சன்னிதியைச் சுற்றி நகரம் அமைக்க கட்டளையிடுவதும், குலசேகரப் பாண்டியன் உருவாக்கிய நகருக்கு வந்து சந்திரனின் கலைகளில் ஒன்றினை அந்த நகருக்கு அளித்து மதுரை என்ற நகரத்திற்கு பெயரிட்டதையும் இப்படலம் விளக்குகிறது.
# வீக்கம்


**வீக்கம்** அல்லது **புடைப்பு** (swelling, turgescence, tumefaction) என்பது உடலின் ஒரு பகுதியில் ஏற்படும் நிலையற்ற, செல் பெருக்கமில்லாத, அசாதாரண பெரிதாக்கத்தினைக் குறிக்கும் . இத்தகு வீக்கம் திசுக்களில் திசுயிடை நீர்மம் (Interstitial fluid) சேர்வதால் உண்டாகிறது . இது உடல் முழுவதும் பரவிய நிலையிலோ அல்லது உடலுறுப்பின் ஒரு குறிப்பிட்ட பகுதியிலோ காணப்படலாம் .
# நட்சத்திரக் கோயில்களின் பட்டியல்

நட்சத்திரங்களான இருபத்து ஏழு பெண்களும் வணங்கிய தலங்கள் நட்சத்திரக் கோயில்களாகும்.  
இக்கோயில்களின் பட்டியல்:  

| வரிசை எண் | நட்சத்திரங்களின் பெயர் | கோயில் பெயர் |
| --- | --- | --- |
| 1 | அச்சுவினி | திருத்துறைப்பூண்டி பிறவி மருந்தீஸ்வரர் கோயில் |
| 2 | பரணி | நல்லாடை அக்னீசுவரர் கோயில் |
| 3 | கார்த்திகை | கஞ்சாநகரம் காத்ர சுந்தரேசுவரர் கோயில் |
| 4 | ரோகிணி | காஞ்சிபுரம் பாண்டவதூதப் பெருமாள் கோயில் |
| 5 | மிருகசீரிடம் | எண்கண் ஆதிநாராயண பெருமாள் கோயில் |
| 6 | திருவாதிரை | அதிராம்பட்டினம் அபயவரதேசுவரர் கோயில் |
| 7 | புனர்பூசம் | வாணியம்பாடி அதிதீசுவரர் கோயில் |
| 8 | பூசம் | விளங்குளம் அட்சயபுரீசுவரர் கோயில் |
| 9 | ஆயிலியம் | திருந்துதேவன்குடி கற்கடேஸ்வரர் கோயில் |
| 10 | மகம் | விராலிப்பட்டி மகாலிங்கேஸ்வரர் கோயில் |
| 11 | பூரம் | திருவரங்குளம் ஸ்ரீஹரி தீர்த்தேஸ்வரர் கோயில் |
| 12 | உத்தரம் | இடையாற்றுமங்கலம் மாங்கல்யேஸ்வரர் கோயில் |
| 13 | அத்தம் | கோமல் கிருபாகூபேச்வரர் கோயில் |
| 14 | சித்திரை | குருவித்துறை சித்திர ரத வல்லப பெருமாள் கோயில் |
| 15 | சுவாதி | சித்துக்காடு தாத்திரீசுவரர் கோயில் |
| 16 | விசாகம் | பண்பொழி முத்துக்குமாரசுவாமி கோயில் |
| 17 | அனுஷம் | திருநின்றியூர் மகாலட்சுமீஸ்வரர் கோயில் |
| 18 | கேட்டை | பசுபதிகோயில் வரதராஜப்பெருமாள் கோயில் |
| 19 | மூலம் | மப்பேடு சிங்கீசுவரர் கோயில் |
| 20 | பூராடம் | கடுவெளி ஆகாசபுரீஸ்வரர் திருக்கோயில் |
| 21 | உத்திராடம் | கீழப்பூங்குடி பிரம்மபுரீஸ்வரர் திருக்கோயில் |
| 22 | திருவோணம் | திருப்பாற்கடல் பிரசன்ன வெங்கடேசப்பெருமாள் கோயில் |
| 23 | அவிட்டம் | கீழக்கொருக்கை பிரம்மஞான புரீசுவரர் கோயில் |
| 24 | சதயம் | திருப்புகலூர் அக்னிபுரீஸ்வரர் கோயில் |
| 25 | பூரட்டாதி | ரங்கநாதபுரம் திருவானேஷ்வரர் கோயில் |
| 26 | உத்திரட்டாதி | தீயத்தூர் சகஸ்ரலட்சுமீசுவரர் கோயில் |
| 27 | ரேவதி | காருகுடி கைலாசநாதர் கோயில் |
# நன்னூல் உரைநூல்கள்

நன்னூல் என்னும் தமிழ் இலக்கணநூல் 13 ஆம் நூற்றாண்டில் பவணந்தி முனிவர் இயற்றியது. இதற்கு உரைநூல்கள் சில தோன்றியுள்ளன. அவை வெவ்வேறு காலங்களில் தோன்றியவை.  
## மயிலைநாதர் உரை
இவ்வுரையின் காலம் 14 ஆம் நூற்றாண்டு. நன்னூல் ஆசிரியர் பவணந்தி முனிவரைப் போலவே மயிலைநாதரும் சமணர் ஆவார். சீயகங்கன் மரபினையும், சமண ஆசிரியர்களையும் பெரிதும் போற்றுபவர்.  

## சங்கர நமச்சிவாயர் விருத்தி உரை
இவ்வுரையின் காலம் 18 ஆம் நூற்றாண்டு. சங்கர நமச்சிவாயர் சைவர். இவரது உரை பெரிதும் போற்றப்பட்டது. சங்கர நமச்சிவாயர் உரையின் துணையோடு மேலும் சிலர் காண்டிகை உரையும் விருத்தியுரையும் எழுதியுள்ளனர்.  

## சிவஞான முனிவர் விருத்தியுரை

இவ்வுரையின் காலம் 18 ஆம் நூற்றாண்டு சங்கர நமச்சிவாயர் விருத்தியுரைக்கு மேலும் விளக்கங்கள் தரும் உரை இது. சிவஞான  
முனிவர் திருவாடுதுறை ஆதீன சிவாசாரியார்.  

## பிற உரைநூல்கள்
சங்கர நமச்சிவாயர் உரையின் துணையோடு மேலும் சிலர் காண்டிகை உரையும் விருத்தியுரையும் எழுதியுள்ளனர்.  

அவற்றுள் குறிப்பிடத் தக்கவை:  
- முகவை இராமானுச கவிராயர் உரை
- வேதகிரி முதலியார் உரை
- விசாகப்பெருமாள் ஐயர் உரை
- ஆறுமுக நாவலர் காண்டிகை உரை
- பவானந்தம் பிள்ளை உரை
- வை. மு. சடகோப ராமானுசாசாரியார் உரை. இது பள்ளி மாணவர்களுகென்றே எழுதப்பட்ட உரை.

மற்றும் ஆசிரிய நிகண்டு செய்த ஆண்டியப்பப் புலவரும், கூழங்கைத் தம்பிரான் என்பவரும் உரை செய்துள்ளனர் எனத் தெரிகிறது. இவை கிடைக்கவில்லை.  

## இதனையும் காண்க
- நன்னூல் உரையாசிரியா்கள்

## அடிக்குறிப்பு
# பொலிகார்ப்பு

**பொலிகார்ப்பு** ( *Polýkarpos*; கி.பி 69–155) என்பவர் 2ஆம் நூற்றாண்டில் வழ்ந்த சிமைரனா நகரின் கிறித்தவ ஆயராவார். *பொலிகார்ப்புவின் மறைசாட்சியம்* என்னும் நூலின் படி, இவரை உயிருடன் தீயிட்டு கொளுத்த முயன்றபோது அது பயனளிக்காததால், கத்தியால் குத்தி கொலைசெய்யப்பட்டார். கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்கம் மற்றும் லூதரனியம் இவரை புனிதர் என ஏற்கின்றது.  

இவரை திருத்தூதர் யோவானின் சீடர் என இரனேயு மற்றும் திர்துலியன் ஆகியோர் குறிக்கின்றனர். புனித ஜெரோம் பொலிகார்ப்பு யோவானின் சீடர் என்றும், யோவானே இவரை சிமைரனா நகரின் ஆயராக திருப்பொழிவு செய்தார் எனவும் கூறியுள்ளார்.  

உரோமையின் கிளமெண்ட் மற்றும் அந்தியோக்கு இஞ்ஞாசியாரோடு, புனித பொலிகார்ப்பும், அப்போஸ்தலிக்க தந்தையர்களுள் (Apostolic Fathers) மிக முக்கியமானவராகக் கருதப்படுகின்றார். இவரால் எழுதப்பட்டதாக தற்போது உள்ள ஒரே ஆவணம் *பொலிகார்ப்பு பிலிப்பியர்களுக்கு எழுதிய திருமுகம்* ஆகும். இதனை முதன்முதலில் குறித்தவர் இரனேயு ஆவார்.  

பாலிகார்ப், இரத்தசாட்சியாக இறந்த நாளில் கூறியதாக பதிவு செய்யப்பட்டுள்ளது: "எண்பத்தாறு ஆண்டுகள் நான் அவருக்கு சேவை செய்தேன், அவர் எனக்கு எந்தத் தவறும் செய்யவில்லை." இது அவருக்கு அப்போது எண்பத்தாறு வயதாக இருந்தது[16] அல்லது அவர் மதம் மாறிய பிறகு எண்பத்தாறு ஆண்டுகள் வாழ்ந்திருப்பதைக் குறிக்கலாம்.[3]  

பாலிகார்ப் தொடர்ந்து கூறுகிறார்: "என் ராஜாவையும் இரட்சகரையும் நான் எப்படி அவதூறு செய்ய முடியும்? ஒரு பருவத்திற்கு எரிந்து, சிறிது நேரத்திற்கு பின்பு அணைந்துபோகும் நெருப்பால் நீங்கள் என்னை அச்சுறுத்துகிறீர்கள்; ஆனால் துன்மார்க்கருக்காக தயாரிக்கப்பட்ட நித்திய தண்டனையின் நெருப்பைப் பற்றி நீங்கள் அறியாதவர்களாயிருக்கிறீர்கள்."  

அவரது பிரியாவிடையின் போது, ​​அவர் கூறினார்: "தந்தையே, இந்த நேரத்திற்கு என்னை தகுதியானவர் என்று தீர்ப்பளித்ததற்காக நான் உங்களை துதிக்கிறேன், அதனால் தியாகிகளுடன் நான் கிறிஸ்துவின் கோப்பையை பகிர்ந்து கொள்ள முடியும்."[13]
# சித்திரை (பஞ்சாங்கம்)

**சித்திரை** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 14 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது சித்திரை நட்சத்திரக் கோணப் பிரிவுக்குள் இருக்கும் காலம் சித்திரை நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" சித்திரை ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினான்காவது நட்சத்திரமாகிய சித்திரை 173° 20'க்கும் 186° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் சித்திரையின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் இரண்டு பாதங்கள் கன்னி இராசியிலும் அடுத்த இரண்டு பாதங்களும் துலை இராசியிலும் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி சித்திரை நட்சத்திரப் பிரிவின் பெயர் அப்பிரிவுக்குள் காணப்படும் கன்னி விண்மீன் கூட்டத்தில் துலை இராசித் தொடக்கத்துக்கு அண்மையாகக் காணப்படும் சித்திரை நட்சத்திரத்தின் (இசுப்பிக்கா (Spica) பெயரைத் தழுவியது. சித்திரையின் சமசுக்கிருதப் பெயரான *சித்ரா* *(Chitra)* என்பது "அழகியது" அல்லது "ஒளி பொருந்தியது" என்னும் பொருள் கொண்டது. இதன் அடையாளக் குறியீடு "ஒளி பொருந்திய மணி" அல்லது "முத்து" ஆகும்.  

## சோதிடத்தில் சித்திரை
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. சித்திரை நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | செவ்வாய் |  |
| --- | --- | --- |
| **தேவதை** | விசுவகர்மா |  |
| **தன்மை** | மென்மை |  |
| **சாதி** | சத்திரிய சாதி |  |
| **கோத்திரம்** | அங்கிரா |  |
| **பால்** | பெண் |  |
| **குணம்** | இராட்சத குணம் |  |
| **இயற்கை மூலம்** | நெருப்பு |  |
| **விலங்கு** | பெண் புலி |  |
| **பறவை** | மரங்கொத்தி |  |
| **மரம்** | வில்வம் |  |
| **நாடி** | சுழுமுனை | } |
# தோத்திரப் பாடல்கள்

**தோத்திரப் பாடல்கள்** என்பவை இறைவனை போற்றும் விதமாக அமைக்கப்பட்டவையாகும். தோத்திரம் என்ற சொல்லானது ஸ்தோத்திரம் என்ற சமஸ்கிருத சொல்லிருந்து தோன்றியதாகும். இவ்வகையான பாடல்களுக்கு துதி பாடல்கள் என்றும் பெயருள்ளது.  

## சைவ சமயம்
சைவருக்கு சாத்திரம் பதினான்கு, தோத்திரம் பன்னிரண்டு என்பது முதுமொழியாகும். சைவத் தோத்திரங்களை திருமுறைகள் என்று அழைக்கின்றனர். பன்னிரு திருமுறை அருளாளர்களால் சைவ சமயத்தின் முதன்மைக் கடவுளான சிவபெருமானைப் போற்றி பாடியுள்ளனர். அருணகிரிநாதர், தாயுமானவர், குமரகுருபர் ஆகியோர் இசையுடன் கூடிய பாடல்கள் பலவற்றை பிரபந்த நூல்களாக இயற்றியுள்ளார்கள்.  

## வைணவ சமயம்
வைணவக் கடவுளான திருமாலைப் போற்றி நம்மாழ்வார் முதலிய திவ்விய பிரபந்த நூல்களை இயற்றியுள்ளார்.  

## பட்டியல்
- தேவாரம்
- திருப்புகழ்
- பஞ்சபுராணம்
- விநாயகர் போற்றி
- சிவபெருமான் போற்றி
- உமையம்மை போற்றி
- முருகப்பெருமான் போற்றி
- வைரவர் நாமவளி
- துர்க்கை அம்மன் போற்றி
- திருமகள் போற்றி
- கலைமகள் போற்றி
- ருத்ரம்
- விஷ்ணு சஹஸ்ரநாமம்
- கந்த சஷ்டி கவசம்
- புருஷ சூக்தம்
- நாலாயிர திவ்யப் பிரபந்தம்

## கருவி நூல்
- சைவ நற்சிந்தனை - சி செல்லத்துரை
# திரிகரண வழிபாடு

சைவ சித்தாந்தத்தின் படி இறைவனை உடல், மனம், வாக்கு என்ற மூன்றையும் உபயோகம் செய்து வணங்குதல் **திரிகரண வழிபாடு** ஆகும். திரி என்பது மூன்று என்ற எண்ணைக் குறிப்பதாகும், உடல் மனம் வாக்கு மூன்றையும் வழிபாட்டிற்கு உபயோகம் செய்வதால் இதற்கு திரிகரண வழிபாடு என்று பெயர் . இந்த வழிபாடு சிவஞானசித்தர் நூலில் அறிவுறுத்தப்பட்டுள்ளது.  

## கருவி நூல்
- சைவ நற்சிந்தனை - சி செல்லத்துரை
# நிசும்பிதம்



**நிசும்பிதம்** அல்லது **நிஸ்தம்பிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்து நான்காவது கரணமாகும்.  

வலதுகாலை வளைத்து,குதத்தின் சமீபமாக வைத்து உயர்த்தி,கடகமுக ஹஸ்தமாக ஒரு கையை அமைத்து,வலது கையை லலாட திலகமாகச் செய்து நடிப்பது நிஸ்தம்பிதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# பார்சுவவக்ராந்தம்



**பார்சுவவக்ராந்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்து மூன்றாவது கரணமாகும்.  

காலை முன் வீசி,அதற்குத்தக ஏற்றவாறு கைகளையும் வீசி நின்று நடிப்பது பார்சுவவக்ராந்தமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# வித்யுத்பிராந்தம்



**வித்யுத்பிராந்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்து ஐந்தாவது கரணமாகும்.  

வலதுகாலைக் குதத்திலிருந்து நன்றாக வளைத்துப் பின்புறமாக உயர்த்தி,இடது கையை இடது காலின் இடுப்பு ஓரமாக முன்புறம் தொங்கவிட்டு,வலது கையை விசிறி நடிப்பது வித்யுத்பிராந்தமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# விநிவிர்த்தம்



**விநிவிர்த்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்து இரண்டாவது கரணமாகும்.  

சூசி ஹஸ்தமாக, வலது காலைத் தொடைப் பக்கத்தில் வளைத்து ஸ்வஸ்திகம் போல் வைத்து, மற்றொரு காலைத் திருப்பும் போது தொடை திருப்பும்படி பக்கத்தில் ஹம்ஸபட்சம் அமையச் சுற்றி ஆடுவது விநிவிர்த்தமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# விவிர்த்தம்



**விவிர்த்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்து ஒன்றாவது கரணமாகும்.  

இடதுக் காலையும்,தன் உடலையும் சிறிது வளைத்துத் தூக்கி,கைகளை இருமருக்கும் விசிறி, பிரமரி ஹஸ்தமாக வைத்து நிருத்தம் செய்வது விவிர்த்தமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# டோலாபாதம்



**டோலாபாதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் அறுபத்தாவது கரணமாகும்.  

வளைந்த காலைத் தூக்கி, ஒரு பக்கத்திலிருந்து மற்றப் பக்கத்திற்குத் தொங்கவிட்டு அசைந்து நின்று ஆடுவாதம் டோலாபாதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# நறுங்குறிஞ்சி வியாக்கியானம்

**நறுங்குறிஞ்சி வியாக்கியானம்** என்னும் விருத்தியுரை நூல் 10 ஆம் நூற்றாண்டில் எழுதப்பட்டது. திருமங்கையாழ்வார் 8 ஆம் நூற்றாண்டில் வாழ்ந்தவர். இவரது பாடல்களில் ஒன்று "மைவண்ண நறுங்குறிஞ்சி" என்று தொடங்குகிறது. இந்த ஒரு பாடலுக்கு மட்டும் எழுதப்பட்ட உரைநூலாக உள்ளது இந்த நூல். இந்த விரிவுரையை எழுதியவர் பட்டர். இவர் வாழ்ந்த காலம் 16 ஆம் நூற்றாண்டு. இந்த விரிவுரை 800 எழுத்துக்களைக் கொண்டது. டெம்மி தாள் அளவில் 38 பக்கங்கங்கள் கொண்ட நூலாக இது உள்ளது.  
## திருமங்கையாழ்வார் பாடல்
மைவண்ண நறுங்குஞ்சி குழல்பின் தாழ  
:மகரம்சேர் குழையிருபா டிலங்கி யாட,  
எய்வண்ண வெஞ்சிலையே துணையா இங்கே  
:இருவராய் வந்தாரென் முன்னே நின்றார்  
கைவண்ணம் தாமரைவாய் கமலம் போலும்  
:கண்ணிணையும் அரவிந்தம் அடியும் அதே,  
அவ்வண்ணத் தவர்நிலைமை கண்டும் தோழீ.  
:அவரைநாம் தேவரென் றஞ்சி னோமே  

## பட்டர் விருத்தியில் சிறு பகுதி

## அடிக்குறிப்பு
# அராபியர்


**அராபியர்** (, *ʿarab*) எனப்படுபவர்கள் பல்லின, கலாச்சார இனக்குழுக்களாவர். இவர்கள் அதிகமாக வடக்கு ஆப்பிரிக்கா, மேற்கு ஆசியா, ஆப்பிரிக்காவின் கொம்பு, இந்து சமுத்திர தீவுகள் மற்றும் கொமொரோசு, அமெரிக்காக்கள், மேற்கு ஐரோப்பா, இந்தோனேசியா, இசுரேல், துருக்கி, ஈரான் உட்பட்ட பிரதேசங்களிலும் அறபு உலகிலும் வாழ்கின்றனர். புலம்பெயர் அறபியர் உலகின் பல பகுதிகளிலும் வாழ்கின்றனர்.
# சமுனாமரத்தூர்



**சமுனாமரத்தூர்** (*Jamunamarathoor*) என்பது தென்னிந்தியாவின், தமிழ்நாட்டின் சவ்வாது மலையில் இருக்கும் புகழ் பெற்ற ஊராகும். இது ஜவ்வாது மலையின் முக்கிய சந்தைப் பகுதியும், மக்கள் கூடும் இடமும் ஆகும்.  

## அமைவிடம்
சமுனாமரத்தூர் மாவட்ட தலைமையிடமான திருவண்ணாமலையிலிருந்து 76 கி.மீ. தொலைவிலும், போளூரிலிருந்து 44 கி.மீ. தொலைவிலும், ஆரணியிலிருந்து 68 கி.மீ. தொலைவிலும், செங்கத்திலிருந்து 48 கி.மீ. தொலைவிலும், கலசப்பாக்கத்திலிருந்து 52 கி.மீ. தொலைவிலும், வேலூரிலிருந்து 83 கி.மீ. தொலைவிலும், திருப்பத்தூரிலிருந்து 53 கி.மீ. தொலைவிலும், வாணியம்பாடியிலிருந்து 40 கி.மீ. தொலைவிலும் அமைந்துள்ளது.  

## நிர்வாகம் மற்றும் அரசியல்
சமுனாமரத்தூர் நகரம் கலசப்பாக்கம் (சட்டமன்றத் தொகுதி)க்கும், திருவண்ணாமலை மக்களவைத் தொகுதிகற்கும் உட்பட்டதாகும். இந்த நகரம் கோவிலூர் ஊராட்சியின் மூலம் நிர்வகிக்கப்படுகிறது.  

### வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் சமுனாமரத்தூர் வட்டமும் ஒன்றாகும். 2016 ஆம் ஆண்டு போளூர் வட்டத்தின் மேற்குப் பகுதிகளையும், செங்கம் வட்டத்தின் வடக்கு பகுதிகளையும் கொண்டு இந்த வட்டம் உருவாக்கப்பட்டது. இந்த வட்டம் 42 வருவாய் கிராமங்களையும், 47,271 மக்கள்தொகையும் கொண்டது. இந்த வட்டத்தில் சமுனாமரத்தூர் மற்றும் சவ்வாது மலை ஊராட்சி ஒன்றியம் ஆகியவை அமைந்துள்ளது. இது ஆரணி வருவாய் கோட்டத்தின் கீழ் உள்ள வருவாய் வட்டமாகும்.  

## சாலை வசதிகள்
சமுனாமரத்தூரில் சாலை வசதிகள் பொறுத்த வரை மலைகளின் நடுவே வலைப் பின்னலாக அமைந்துள்ளது.  

- சமுனாமரத்தூர் - அமிர்தி சாலை
- சமுனாமரத்தூர் - அமிர்தி-கீழ்அரசம்பட்டு- கண்ணமங்கலம் சாலை
- சமுனாமரத்தூர் - அமிர்தி-கீழ்அரசம்பட்டு-கணியம்பாடி-வேலூர் சாலை
- ஆரணி - போளூர் - சமுனாமரத்தூர் சாலை
- திருவண்ணாமலை - போளூர் - சமுனாமரத்தூர் சாலை
- செங்கம் - சமுனாமரத்தூர் சாலை
- சமுனாமரத்தூர் - ஆலங்காயம் - வாணியம்பாடி சாலை
- திருப்பத்தூர் - ஆலங்காயம் - சமுனாமரத்தூர் சாலை
- சமுனாமரத்தூர் - ஆலங்காயம் - ஒடுகத்தூர் - அணைக்கட்டு - வேலூர் சாலை

ஆகிய முக்கிய சாலைகள் சமுனாமரத்தூர் நகரை இணைக்கிறது.  

## போக்குவரத்து வசதிகள்
சமுனாமரத்தூர் நகரில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது.  

சென்னை, வேலூர், திருவண்ணாமலை, ஆலங்காயம், திருப்பத்தூர், போளூர், ஆம்பூர், வாணியம்பாடி, கலசப்பாக்கம் ஆகிய நகரங்களில் இருந்து நேரடியாக பேருந்து சேவைகள் உள்ளன.  

## மக்கள் தொகை
2001 ஆம் ஆண்டு கணக்கெடுப்பின்படி இங்கு 6,000 மக்கள் வாழ்கிறார்கள். இது சவ்வாது மலை ஊராட்சி ஒன்றியத்தின் தலைமையகம் ஆகும்.
# விக்கிப்பீடியா:2013 தொடர் கட்டுரைப் போட்டி/முடிவுகள்/சூலை, 2013

2013 தொடர் கட்டுரைப் போட்டியை முன்னிட்டு சூலை, 2013 மாதத்தில் நீங்கள் விரிவாக்கி முடித்த தலைப்புகளை இங்கு பதிந்து விடுங்கள். இதன் மூலம் யார் போட்டியில் முந்துகிறார், வெல்கிறார் என்பது தானாகவே தெரிந்து விடும்.  

போட்டி விதிகள்  
- இந்தப் பட்டியலில் உள்ள குறுங்கட்டுரைகளை 15360 பைட் அளவைத் தாண்டி விரிவாக்க வேண்டும்.
- 15360ஆவது பைட்டைச் சேர்க்கும் விக்கிப்பீடியர் அந்தக் கட்டுரையைத் தன் கணக்கில் சேர்த்துக் கொள்ளலாம்.
- 15360ஆவது பைட்டைச் சேர்த்த பிறகே உசாத்துணைகள், வெளியிணைப்புகள், நூல் பட்டியல் போன்று எளிதில் வெட்டி ஒட்டக்கூடிய பகுதிகளைச் சேர்க்க வேண்டும். அதற்கு முன்பு சேர்ப்பது யாவும் உரைப்பகுதியாக இருக்க வேண்டும்.
- கட்டுரை உள்ளடக்கத்தின் தரம் வழமையான தமிழ் விக்கிப்பீடியா நடைமுறைகளுக்கு உட்பட்டு இருக்க வேண்டும்.

**போட்டி நிலவரம்**  

**கூடுதல் எண்ணிக்கையில் கட்டுரைகளை விரிவாக்கி சூன் 2013 மாதப் போட்டியில் வென்றவர்: தென்காசி சுப்பிரமணியன்**  

## மணியன்
1. பொருளியல்
1. மைக்ரோசாப்ட்
1. தென் அமெரிக்கா
1. காவ்ரீலோ பிரின்சிப்
1. மீட்டர்
1. தந்தி
1. டொனால்ட் குனுத்
1. டிம் பேர்னேர்ஸ் லீ
1. நீதித்துறை
1. தடகள விளையாட்டுக்கள்]

## ரோஹித்
1. மணிலா
1. இரியோ டி செனீரோ

## Booradleyp1
1. வட்டம்
1. சதுரம்
1. சிக்கலெண்

## தென்காசி சுப்பிரமணியன்
1. நசிருதீன் உமாயூன்
1. சீக்கியம்
1. குவாண்டம் விசையியல்
1. சிக்மண்ட் பிராய்ட்
1. சாஃபோ
1. உருசியப் புரட்சி
1. அறிவு
1. இருசிறகிப் பூச்சிகள்
1. பொதுவுடைமை
1. ஜோசப் ஸ்டாலின்
1. ஜோன் ஆஃப் ஆர்க்

## பிரஷாந்
1. பிரெஞ்சு மொழி

## அராபத்

1. ஆயிரத்தொரு இரவுகள்

## praveenskpillai
1. தொட்டிச்சுற்று
1. நிலைமின்னியல்

## பார்வதி
1. ஹெலன் கெல்லர்
1. நிலக்கரி
1. வின்சென்ட் வான் கோ
1. மார்ட்டின் லூதர் கிங்

## சிவகோசரன்
1. பெய்ஜிங்
1. சிட்னி
1. ரொறன்ரோ
1. அண்டெஸ்

## சரவண ராம் குமார்
1. சமவுடமை

## விரிவான கட்டுரைக்கான சிறப்புப் பரிசு

- தென் அமெரிக்கா கட்டுரையை 46,170 பைட்டு அளவுக்கு விரிவாகியதற்காக மணியனுக்குச் சிறப்புப் பரிசு அளிக்கப்படுகிறது.

## அண்மைய மாதங்களின் தரவுகள்
# முத்துக்குழிவயல்



**முத்துக்குழிவயல்** என்பது கன்னியாகுமரி மாவட்டத்திலுள்ள ஓர் இடமாகும். இது உடல் நலம் பேணவும், ஓய்வெடுக்கவும் சிறந்த இடமாகும். கடல் மட்டத்திலிருந்து சுமார் 4400 அடி உயரத்திலுள்ளது. இது நாகர்கோவிலில் இருந்து 60 கிலோ மீட்டர் தொலைவிலும் பேச்சிப்பாறைக்கு அருகாமையிலும் அமைந்து இருக்கிறது. 19 ஆம் நூற்றாண்டில் தங்கம் இங்கு கிடைப்பதாக கருதப்பட்டது. உண்மை அல்ல என்று பின் உணரப்பட்டது. நல்ல தெளிந்த நீர் கிடைக்கிறது. முன்நாளில் இப்பகுதியை ஆண்ட மன்னர்கள் இந்த இடத்தினை ஓய்விடமாகக் கொண்டிருந்தனர் என்பதற்கு அடையாளமாகச் சில கட்டிடங்கள் உள்ளன. இம்மலையின் மீதிருந்து இயற்கை எழிலை ரசிக்கலாம்.  

- தமிழ்நாடு மாவட்ட விவரச்சுவடிகள்.-கன்னியாகுமரி-அரசுவெளியீடு.
# கலவை முறைத் தத்துவம்


வெப்பவியக்கவியலில் **கலவை முறைத் தத்துவம்** (*method of mixtures*) என்பது ஒரு குறிப்பிட்ட தொகுதியிலிருந்து வெப்பம் வெளியேறாமலும், வெளியேயிருந்து வெப்பம் உள்ளே செல்லாமலும் இருக்கும் நிலையில், அத்தொகுதியிலுள்ள சூடான பொருள் இழக்கும் வெப்பம் குளிர்ந்த நிலையிலுள்ள பொருள் பெற்ற வெப்பத்திற்குச் சமமாகும் என்கிற தத்துவமாகும். இத் தத்துவம் கலோரிமீட்டர்களில் பயன்படுகிறது.
# மயூரலலிதம்



**மயூரலலிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பதாவது கரணமாகும்.  

விருச்சிகபதம் அமைத்து, கைகளை ரேசிதமாக வைத்து பிரமரியாகவும்,சுழன்றும் மயில்போல் ஆடுவது மயூரலலிதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# அபக்ராந்தம்



**அபக்ராந்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து ஒன்பதாவது கரணமாகும்.  

தொடைகளை வளைத்து வளைந்த காலைத் தூக்கிப் பக்கங்களில் வளையவைத்து, பிரயோகத்திற்குத்தக, கைகளை அமைத்து ஆடுவது அபக்ராந்தமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# சூசீவித்தம்



**சூசீவித்தம்** அல்லது ஸூசிவித்தம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து எட்டாவது கரணமாகும்.  

சூசிபாதமாக நின்று, வலது கையை இடுப்பிலும், இடது கையை மார்பிலும் அமைத்து நின்று ஆடுவது சூசீவித்தமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# விக்கிப்பீடியா:2013 தொடர் கட்டுரைப் போட்டி/முன்பதிவு/சூலை, 2013

2013 தொடர் கட்டுரைப் போட்டியை முன்னிட்டு சூலை மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  

பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  

ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  

**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)  

## செல்வசிவகுருநாதன்
1. நீராவிப் பொறி
1. வயலின்
## மணியன்
1. 
பொருளியல்

1. 
மைக்ரோசாப்ட்

1. 
தென் அமெரிக்கா

1. 
காவ்ரீலோ பிரின்சிப்

1. 
மீட்டர்

1. 
தந்தி

1. 
டொனால்ட் குனுத்

1. 
டிம் பேர்னேர்ஸ்-லீ

1. 
நீதித்துறை

1. தட கள விளையாட்டுக்கள்

## அராபத்

1. ஜோசப் ஸ்டாலின்
1. யாசர் அராபத்
1. ஆப்கான் சோவியத் போர்
1. முஸ்தாபா கெமால் அத்தாதுர்க்
1. <strike>ஆயிரத்தொரு இரவுகள்</strike>

## ரோஹித்
1. மணிலா
1. ரியோ டி ஜனீரோ( அ )இரியோ டி செனீரோ
1. தலைநகரம்

## Booradleyp1
1. வட்டம்
1. சதுரம்
1. சிக்கலெண்

## சஞ்சீவி சிவகுமார்
1. செஞ்சிலுவைச் சங்கம்

## பார்வதி
1. ஹெலன் கெல்லர்
1. நிலக்கரி
1. வின்சென்ட் வான் கோ
1. மார்ட்டின் லூதர் கிங்
1. குட்டன்பேர்க் ]
1. எட்வர்ட் ஜென்னர்

## சார்லஸ் சிக்காந்தி
குழந்தை உரிமைகள்  

## praveenskpillai
1. 
தொட்டிச்சுற்று

1. 
நிலைமின்னியல்


## சிவகோசரன்
1. <strike>ரொறன்ரோ</strike>
1. பெர்லின்
1. <strike>அண்டெஸ்</strike>

## சிவக்குமார்
1. அமெரிக்கப் பேரேரிகள்
1. சகாரா
1. விக்டோரியா ஏரி

## அண்மைய மாதங்களின் தரவுகள்
# அர்த்தசூசி



**அர்த்தசூசி** அல்லது **அர்த்தஸூசி** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து ஏழாவது கரணமாகும்.  

வலது கையை அலபத்மமாகத் தலைக்கு நேரே பிடித்து,சூசிக்குச் சொன்னதுபோல நின்று ஆடுவது அர்த்தசூசியாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# சூசி



**சூசி** அல்லது **ஸூசி** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து ஆறாவது கரணமாகும்.  

கால் நுனிகளால் நின்று,சூசி ஹஸ்தமாகக் கைகளைப் பிரயோகத்திற்குத்தக மார்பிற்கு நேராக அமைத்து ஆடுவது சூசியாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# சன்னதம்



**சன்னதம்** அல்லது **ஸன்னதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து ஐந்தாவது கரணமாகும்.  

சூசி ஹஸ்தமான கைகளைக் கட்டிக் கொண்டு,கால்களை வளைத்து விரல் நுனியைப் பூமியில் ஊன்றச் செய்து ஆடுவது சன்னதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரத முனிவர்

## ஆதாரங்கள்
# கிருத்ராவலீனகம்



**கிருத்ராவலீனகம்** அல்லது **க்ருத்ராவலீனம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து நான்காவது கரணமாகும்.  

இடது காலைப் பின்புறமாக வளைத்து வலது காலைத் தூக்கி முன் வைத்து,கை வீசி நின்று ஆடுவது கிருத்ராவலீனகமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# பார்சுவஜானு



**பார்சுவஜானு** (பார்சுவஜாநு) அல்லது **பார்ஸ்வ ஜானு** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து மூன்றாவது கரணமாகும்.  

ஒரு காலைச் சமமாக வைத்து,ஒரு காலைத் தொடையின் பின்னாக அமைத்து, முஷ்டி ஹஸ்தமாகக் கையை மார்பில் வைத்து, மற்றொரு கையைப் பக்கமாக வீசி நின்று ஆடுவது பார்சுவஜானுவாகும்.  

## இவற்றையும் காண்க
- நடராசர்
- நடராச தத்துவம்
- சிவதாண்டவங்கள்
- பரதநாட்டியம்
- கரணங்கள்
- பரதமுனிவர்
# பரிவிர்த்தம்



**பரிவிர்த்தம்** அல்லது **பரிவ்ருத்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து இரண்டாவது கரணமாகும்.  

சூசிபாதமாக மற்றொரு காலைத் திருப்பி, பாதகையாகக் கைகளை இருபக்கமும் சிரத்தில் சுட்டவைத்து ஆடுவது பரிவிர்த்தமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# கண்டசூசி



**கண்டசூசி** (கண்டஸூசி) என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் எழுபத்து ஒன்றாவது கரணமாகும்.  

சூசிபாதமாக,பக்கத்தில் வளைய நின்று ஒரு கையை மார்பில் வைத்து,மற்றொருகை கண்டத்தில் சுட்டும்படி வைத்துக் கொண்டு நின்று ஆடுவது கண்டசூசியாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# லதாவிருச்சிகம்



**லதாவிருச்சிகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து நான்காவது கரணமாகும்.  

இடது காலைச் சிறிது மடக்கி ஊன்றி,வலது காலைத் தேள் கொடுக்குப் போலப் பின்புறம் வளைத்து நீட்டி,இடது கையைக் கொடிபோல நீட்டித் துவளவிட்டு நின்று ஆடுவது லதாவிருச்சிகமாகும்.  

## இவற்றையும் காண்க
- நடராசர்
- நடராச தத்துவம்
- சிவதாண்டவங்கள்
- பரதநாட்டியம்
- கரணங்கள்
- பரதமுனிவர்

## ஆதாரங்கள்
# கடிப்பிராந்தகம்



**கடிப்பிராந்தகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து மூன்றாவது கரணமாகும்.  

வளைந்த பாதத்தைத் தூக்கி முழந்தாளை மேல் நோக்கியதாகச் சிறிது உயர்த்தி நிற்பதாகிய சூசிபாதத்துடன்,ஒரே காலத்தில் இடுப்பை வளைத்து ஆடுவது கடிப்பிராந்தகமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# சின்னம் (சிவதாண்டவம்)



**சின்னம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து ஐந்தாவது கரணமாகும்.  

வைசாக ஸ்தானத்தில்,கைகளை அலபத்ம முத்திரையாகப் பிடித்து இடுப்பில் வைத்துக் கொண்டு நின்றாடுவது சின்னமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# விருச்சிகம் (சிவதாண்டவம்)



**விருச்சிகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து ஏழாவது கரணமாகும்.  

தோள் சிரம் இவற்றிடைக் குறிக்கும் கரிஹஸ்தக் கைகளுடன் கால் பின்பக்கம் வளைந்திருக்க,தூரத்தில் வளைந்த பின்பக்கத்துடன் நின்று ஆடுவது விருச்சிகமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# விருச்சிகரேசிதம்



**விருச்சிகரேசிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து ஆறாவது கரணமாகும்.  

காலைத் தேள் போல வைத்து இரு கைகளையும் ஸ்வஸ்திகமாக அமைத்து,இருமருங்கும் நீட்டி நின்று ஆடுவது விருச்சிகரேசிதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# வியம்ஸிதம்



**வியம்ஸிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து எட்டவது கரணமாகும்.  

வளைந்த வலது காலை ஐந்தடி அகற்றி வைத்து நிற்கும் ஆலீடஸ்தானத்தில் நின்று,கைகளை மார்பிற்கு நேரே மடக்கிப் பிடித்து,மேலும் கீழுமாகச் சுழன்று ஆடுவது வியம்ஸிதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# பார்சுவநிகுட்டகம்



**பார்சுவநிகுட்டகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து ஒன்பதாவது கரணமாகும்.  

கைகளை ஸ்வஸ்திகமாகப் பக்கங்களில் அமைத்து நிகுட்டிதபாதமாக நின்று ஆடுவது பார்சுவநிகுட்டகமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்